Document ID: 32011R0891

A BIZOTTSÁG 891/2011/EU VÉGREHAJTÁSI RENDELETE
(2011. szeptember 1.)
a Burmával/Mianmarral szembeni korlátozó intézkedések megújításáról és megerősítéséről szóló 194/2008/EK tanácsi rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a Burmával/Mianmarral szembeni korlátozó intézkedések megújításáról és megerősítéséről, valamint a 817/2006/EK rendelet hatályon kívül helyezéséről szóló, 2008. február 25-i 194/2008/EK tanácsi rendeletre (1) és különösen annak 18. cikke (1) bekezdésének b) pontjára,
mivel:
(1)
A 194/2008/EK rendelet V. melléklete felsorolja azokat a szervezeteket, amelyekre a rendelet alapján bizonyos kiviteli, finanszírozási és beruházási korlátozások vonatkoznak.
(2)
A 194/2008/EK rendelet VI. melléklete felsorolja azokat a személyeket, csoportokat és szervezeteket, akikre és amelyekre a rendelet alapján a pénzeszközök és gazdasági források befagyasztása vonatkozik.
(3)
A 2011. augusztus 16-i 2011/504/KKBP tanácsi határozat (2) felváltja a 2010. április 26-i 2010/232/KKBP tanácsi határozat (3) I. és II. mellékletét. A 194/2008/EK rendelet olyan mértékben juttatja érvényre a 2010/232/KKBP határozatot, amelyhez uniós szintű fellépésre van szükség. A 194/2008/EK rendelet V. és VI. mellékletét ezért ennek megfelelően módosítani kell.
(4)
A 2011/239/KKBP tanácsi határozat IV. mellékletében meghatározott személyek esetében az ugyanezen határozat II. mellékletében szereplő jegyzékbe való felvételük hatásai felfüggesztésre kerülnek. Ennek megfelelően nevüket nem célszerű feltüntetni a 194/2008/EK rendelet VI. mellékletében.
(5)
Az e rendeletben előírt intézkedések hatékonyságának biztosítása érdekében e rendeletnek a kihirdetése napján hatályba kell lépnie,
ELFOGADTA EZT A RENDELETET:
1. cikk
1. A 194/2008/EK rendelet V. melléklete szövegének helyébe az e rendelethez csatolt I. melléklet szövege lép.
2. A 194/2008/EK rendelet VI. melléklete szövegének helyébe az e rendelethez csatolt II. melléklet szövege lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. szeptember 1-jén.

Labels: 18
3
5